1989R2054 — FI — 12.11.1994 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

(*) Tätä asiakirjaa ei ole julkaistu suomenkielisenä.

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

KOMISSION ASETUS (ETY) N:o 2054/89,

annettu 10 päivänä heinäkuuta 1989,

kuivattujen viinirypäleiden vähimmäistuontihintajärjestelmän soveltamista koskevista erityisistä yksityiskohtaisista säännöistä

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä-ja vihannesjalostealan yhteisestä markkinajärjestelystä 24 päivänä maaliskuuta 1986 annetun neuvoston asetuksen (ETY) N:o 426/86 ( 1 ), sellaisena kuin se on viimeksi muutettuna asetuksella (ETY) N:o 1125/88 ( 2 ), ja erityisesti sen 9 artiklan 6 kohdan, ottaa huomioon yhteisessä maatalouspolitiikassa sovellettavista laskentayksikön arvosta ja valuuttakurssista 11 päivänä kesäkuuta 1985 annetun neuvoston asetuksen (ETY) N:o 1676/85 ( 3 ), sellaisena kuin se on viimeksi muutettuna asetuksella (ETY) N:o 1636/87 ( 4 ), ja erityisesti sen 10 artiklan 2 kohdan, sekä katsoo, että sekä katsoo, että asetuksen (ETY) N:o 426/86 9 artiklan 1 kohdassa säädetään vähimmäistuontihinnan soveltamisesta kyseisen asetuksen liitteessä I olevassa B osassa lueteltuihin tiettyihin tuotteisiin; neuvoston asetuksessa (ETY) N:o 2089/85 ( 5 ) vahvistetaan kuivattujen viinirypäleiden vähimmäistuontihintajärjestelmään liittyvät yleiset säännöt, olisi määritettävä järjestelmän soveltamista koskevat erityiset yksityiskohtaiset säännöt; niiden tavoitteena on sen välttäminen, että toimijat jättävät noudattamatta vähimmäishintoja vilpillisillä toimilla, jotka on vaikea paljastaa ja torjua tehokkaasti; näillä vilpillisillä toimilla saattaa olla vakavia seurauksia yhteisön kyseisten tuotteiden markkinoille, ja siitä johtuva tasausmaksujen maksamatta jättäminen aiheuttaa suuren vajeen talousarviovarojen suunnitelmaan, vilpillisten toimien ja niiden haitallisten seurausten välttämiseksi kuivattujen viinirypäleiden markkinoilla olisi tehostettava tullitarkastuksia huomattavasti; kansallisten tullihallintojen olisi varmistettava vähimmäistuontihinnan noudattaminen jokaisen tuodun erän osalta, ja jos tätä hintaa ei ole noudatettu, perittävä tuontihintataulukon mukaisesti vahvistettu tasausmaksu, vähimmäistuontihintajärjestelmän tärkein tavoite on taata, että kolmansista maista lähtöisin olevat tuotteet eivät aiheuta häiriöitä yhteismarkkinoilla liian alhaisten hintojensa takia; vähimmäismyyntihintojen noudattaminen olisi varmistettava myyntihetkeen asti; vähimmäistuontihintojen noudattamisen todistamiseksi olisi käytettävä apuna asiakirjoja, joista ilmenee jälleenmyyntihinta, väärien tuontihintojen ilmoitusten vaara on suuri; olisi otettava käyttöön erityinen menettely epäiltäessä väärää ilmoitusta tuontihinnasta, olisi varmistuttava tasausmaksun perimisestä, kun paljastuu, että vähimmäistuontihintaa ei ole tosiasiallisesti noudatettu; tämän vuoksi tuotteet voidaan luovuttaa sovellettaessa neuvoston direktiivin 79/695/ETY ( 6 ), sellaisena kuin se on viimeksi muutettuna direktiivillä 81/853/ETY ( 7 ), 13 artiklaa ja komission direktiivin 82/57/ETY ( 8 ), sellaisena kuin se on muutettuna direktiivillä 83/371/ETY ( 9 ), 20 artiklaa; toimijan olisi esitettävä todiste vähimmäishinnan noudattamisesta; olisi myös määritettävä määräaika näiden todisteiden esittämiselle, olisi myös tärkeää ottaa käyttöön tuonteja koskevat jälkitarkastukset pistokokein, joita jäsenvaltioiden toimivaltaisten viranomaisten olisi tehtävä noin 10 prosentille tuoduista eristä; toimijoiden olisi säilytettävä asiakirjat määräajan toimivaltaisten viranomaisten käytettävissä; on suotavaa rajoittaa tämä määräaika vapaaseen liikkeeseen luovutusta koskevan ilmoituksen hyväksymisvuotta seuraaviin kolmeen vuoteen, komissiolle on ilmoitettava vähimmäistuontihintojen noudattamisen varmistamiseksi tehdyistä tarkastuksista, ja hedelmä- ja vihannesjalosteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN:

Periaatteet ja määritelmät

1 artikla

Kuivattujen viinirypäleiden vähimmäistuontihintaa noudatetaan, kun tuontihinta ei ole alhaisempi kuin vapaaseen liikkeeseen luovutusta koskevan ilmoituksen hyväksymispäivänä sovellettava vähimmäistuontihinta.

2 artikla

1 Tässä asetuksessa tuontihinta koostuu seuraavista tekijöistä:

a) fob-hinta alkuperämaassa;

b) kuljetuksen ja vakuutusten tosiasialliset kustannukset yhteisön tullialueelle tuontiin asti.

2 Edellä 1 kohdassa ”fob-hinnalla” tarkoitetaan erään kuuluvien tuotteiden määrästä käteisellä maksettua tai maksettavaa hintaa, johon lasketaan mukaan lastauskustannukset kuljetusvälineellä lastauspaikalla alkuperämaassa ja muut tässä maassa esiintyvät kustannukset. Fob-hintaan ei sisälly myyjän tarjoamia muita palveluita siitä hetkestä, kun tuotteet on lastattu kuljetusvälineeseen.

▼M4

3 Jos todetaan, että jälleenmyyntihinnat, suoraan tai kaupallisten välittäjien kautta, ovat tuonnin yhteydessä tosiasiallisesti suoritettujen tullimaksujen vähentämisen jälkeen vähimmäishintaa alhaisemmat yli 15 prosentin osalta tuodusta erästä, näiden korjattujen hintojen painotettua keskiarvoa pidetään tuontihintana.

▼B

4 Jos 1 kohdassa tarkoitetut tekijät ilmoitetaan muussa kuin sen jäsenvaltion valuutassa, jossa vapaasti liikkeelle laskeminen on suoritettu, sovelletaan tullausarvon määrittämiseen sovellettavaa valuuttakurssia koskevan komission asetuksen (ETY) N:o 1766/85 ( 10 ) säännöksiä.

5 Tuontihinnan pitää ilmetä vapaaseen liikkeeseen luovutusta koskevasta ilmoituksesta.

▼M4

6 Tässä asetuksessa loppukäyttäjällä tarkoitetaan joko valmistajaa, joka käyttää kyseisen tuotteen jalostaakseen sen muuten kuin pakkaamalla johonkin muuhun kuin vapaaseen liikkeeseen luovutusta koskevassa ilmoituksessa esitettyyn yhdistetyn nimikkeistön koodiin kuuluvaksi tuotteeksi, tai vähittäiskauppiasta, joka myy ainoastaan kuluttajille.

▼B

7 Tässä asetuksessa tuotu erä koostuu kaikista niistä tuotteista, jotka ovat saman vapaaseen liikkeeseen luovutusta koskevan ilmoituksen kohteena.

▼M2

3 artikla

Vähimmäistuontihinta muunnetaan sen valtion, jossa vapaaseen liikkeeseen luovutus tapahtuu, kansalliseksi valuutaksi vapaaseen liikkeeseen luovutusta koskevan ilmoituksen hyväksymispäivänä voimassa olevalla maatalouden muuntokurssilla.

▼B

Tuonnin tarkastus ja verotus

4 artikla

Jokaista vapaaseen liikkeeseen luovutusta koskevaa ilmoitusta hyväksyessään kansalliset toimivaltaiset viranomaiset vertaavat ilmoitettua tuontihintaa ilmoituksen hyväksymispäivänä tavaraan sovellettavaan vähimmäistuontihintaan.

Jos laskussa näkyvä hinta on pidemmälle maksuajalle kuin kolmelle kuukaudelle, tästä hinnasta vähennetään yksi prosentti kuukaudessa näiden kolmen kuukauden jälkeen.

5 artikla

Jos tuontihinta on alempi kuin tavaraan sovellettava vähimmäistuontihinta, kansalliset toimivaltaiset viranomaiset perivät tasausmaksun, joka on vahvistettu suhteessa tuontihinta-asteikkoon.

Erityiset tarkastusmenettelyt

▼M4

6 artikla

1 Jos tulliviranomaisilla on perusteltuja epäilyjä siitä, kuvastaako vapaaseen liikkeeseen luovutusta koskevassa ilmoituksessa esitetty hinta tosiasiallista tuontihintaa, ne saavat antaa luvan vapaaseen liikkeeseen luovuttamiseen vasta, kun tuoja on antanut asetuksen (ETY) N:o 2454/93 248 artiklan 1 kohdassa tarkoitetun vakuuden toisessa alakohdassa esitettyä kuuden kuukauden määräaikaa vastaavine korkoineen. Sovellettava korkoprosentti on kansallisessa oikeudessa perintätoimien osalta voimassa oleva korko.

Tuojan on kuuden kuukauden määräajassa todistettava, että tuote on myyty vähimmäistuontihinnan noudattamisen takaavin edellytyksin. Kuuden kuukauden määräajan noudattamatta jättämisestä on seurauksena vakuuden menettäminen, sanotun kuitenkaan rajoittamatta 2 kohdan soveltamista.

2 Toimivaltainen viranomainen voi tuojan asianmukaisesti perustellusta hakemuksesta pidentää 1 kohdassa tarkoitettua määräaikaa enintään kolmella kuukaudella, jos vakuutta mukautetaan aiheellisella tavalla.

▼B

7 artikla

▼M4

1 Vähimmäistuontihintaa pidetään noudatettuna, jos tuoja toimittaa todisteet vähintään 95 prosentin osalta tuodusta erästä siitä, että tuote on kaikissa kaupanpitämisen vaiheissa loppukäyttäjävaihe mukaan lukien myyty vähintään vähimmäistuontihinnan suuruiseen hintaan sen jälkeen, kun siitä on vähennetty tuonnin yhteydessä tosiasiallisesti suoritetut tullimaksut. Jos tuotteelle suoritetaan käsittely sen vapaaseen liikkeeseen luovuttamisen jälkeen, mutta ennen sen loppukäyttäjälle myyntiä, kyseistä käsittelyä vastaavien kustannusten on heijastuttava hintaan, jolla tuote myydään loppukäyttäjälle.

▼B

2 Jos loppukäyttäjään liittyviä todisteita ei voida esittää tuojan toimenpiteistä huolimatta, toimivaltaiset viranomaiset voivat hyväksyä muita todisteita, jotka osoittavat tuotteen myynnin vähimmäishintaa noudattavilla edellytyksillä.

3 Erityisten tarkastusmenettelyjen soveltaminen ei rajoita 8, 9 ja 10 artiklassa tarkoitettujen jälkitarkastusten tekemistä.

Jälkitarkastukset

8 artikla

Tuojan on pidettävä toimivaltaisten viranomaisten saatavilla jälkitarkastuksia varten todisteet maksusta myyjälle sekä kaikki kaupalliset asiakirjat, kuten kyseisten tuotteiden ostoa ja myyntiä koskevat laskut, sopimukset ja kirjeenvaihto vähintään vapaaseen liikkeeseen luovutusta koskevan ilmoituksen hyväksymisvuotta seuraavien kolmen vuoden ajan.

9 artikla

1 Toimivaltaisten viranomaisten on tehtävä tarkastukset pistokokein.

2 Tarkastuksia on tehtävä jokaisena kalenterivuonna noin 10 prosentille tuoduista eristä.

▼M4

10 artikla

Jos toimivaltaiset viranomaiset toteavat tarkastuksen yhteydessä, että vähimmäistuontihintaa ei ole noudatettu, niiden on perittävä suoritettavat tullit asetuksen (ETY) N:o 2913/92 220 artiklan mukaisesti. Perittävien tai vielä perimättä olevien tullien määrää vahvistettaessa on otettava huomioon tavaran vapaaseen liikkeeseen luovutuspäivästä perintäpäivään asti juokseva korko. Sovellettava korkoprosentti on kansallisessa oikeudessa perintätoimien osalta voimassa oleva korko.

▼B

Loppusäännökset

11 artikla

Jäsenvaltioiden on ilmoitettava komissiolle kerran vuodessa ennen ensimmäisen puolivuotiskauden loppua edellisen vuoden aikana tehdyistä vähimmäistuontihinnan noudattamiseen liittyvistä tarkastuksista.

12 artikla

Kumotaan komission asetus (ETY) N:o 2237/85 ( 11 ).

13 artikla

Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL N:o L 49, 27.2.1986, s. 1

( 2 ) EYVL N:o L 118, 29.4.1989, s. 29

( 3 ) EYVL N:o L 164, 24.6.1985, s. 1

( 4 ) EYVL N:o L 153, 13.6.1987, s. 1

( 5 ) EYVL N:o L 197, 27.7.1985, s. 10

( 6 ) EYVL N:o L 205, 13.8.1979, s. 19

( 7 ) EYVL N:o L 319, 7.11.1981, s. 1

( 8 ) EYVL N:o L 28, 5.2.1982, s. 38

( 9 ) EYVL N:o L 204, 28.7.1983, s. 63

( 10 ) EYVL N:o L 168, 28.6.1985, s. 21

( 11 ) EYVL N:o L 209, 6.8.1985, s. 24